
GUVERNUL ROMÂNIEI

HOTĂRÂRE

pentru modificarea și completarea Hotărârii Guvernului nr. 298/2025 privind aprobarea Planului de recrutare a funcţionarilor publici şi a Planului de promovare în funcţii publice de conducere, pentru perioada 2025-2026  
   În temeiul art. 108 din Constituția României, republicată, al art. 467 alin. (5) și al art. 482 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, precum și al art. 17 alin. (3) și al art. 166 alin. (9) din anexa nr. 10 la aceeași ordonanță de urgență
         Guvernul României adoptă prezenta hotărâre.

Art. I – Hotărârea Guvernului nr.298/2025 privind aprobarea Planului de recrutare a funcţionarilor publici şi a Planului de promovare în funcţii publice de conducere, pentru perioada 2025-2026, publicată în Monitorul Oficial al României, Partea I, nr. 309 din 8 aprilie 2025, se modifică și se completează după cum urmează:
1. După articolul 1, se introduce un nou articol, art. 11, cu următorul cuprins:
„Art. 11 -  (1) Planul de recrutare a funcţionarilor publici pentru ocuparea funcţiilor publice de execuţie, a funcţiilor publice de conducere, precum şi a funcţiilor publice din categoria înalţilor funcţionari publici pentru perioada 2025-2026 se completează cu funcțiile publice prevăzute în anexa nr. 3.

(2)  Planul de promovare în funcţii publice de conducere pentru perioada 2025-2026 se completează cu funcțiile publice prevăzute în anexa nr. 4.”

2. Articolul 2 se modifică și va avea următorul cuprins:

“Art.2 - Planul de recrutare a funcţionarilor publici şi Planul de promovare în funcţii publice de conducere prevăzute la art. 1 și art. 11 se aplică pentru funcţiile publice prevăzute la art. 385 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, cu excepţia celor care beneficiază de statute speciale în condiţiile legii.”
3. Articolul 4 se modifică și va avea următorul cuprins:
„Art. 4. – Anexele nr. 1-4 fac parte integrantă din prezenta hotărâre.”

4. După anexa nr. 2 se introduc două noi anexe, anexele nr. 3 și 4, având cuprinsul prevăzut în anexele nr. 1 și 2 la prezenta hotărâre.

PRIM – MINISTRU 

